b'\n_START_ARTICLE_\nLiettuan ja Valko-Ven\xc3\xa4j\xc3\xa4n kommunistinen puolue\n_START_PARAGRAPH_\nLiettuan ja Valko-Ven\xc3\xa4j\xc3\xa4n kommunistinen puolue (ven. \xd0\x9a\xd0\xbe\xd0\xbc\xd0\xbc\xd1\x83\xd0\xbd\xd0\xb8\xd1\x81\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb0\xd1\x8f \xd0\xbf\xd0\xb0\xd1\x80\xd1\x82\xd0\xb8\xd1\x8f (\xd0\xb1\xd0\xbe\xd0\xbb\xd1\x8c\xd1\x88\xd0\xb5\xd0\xb2\xd0\xb8\xd0\xba\xd0\xbe\xd0\xb2) \xd0\x9b\xd0\xb8\xd1\x82\xd0\xb2\xd1\x8b \xd0\xb8 \xd0\x91\xd0\xb5\xd0\xbb\xd0\xb0\xd1\x80\xd1\x83\xd1\x81\xd0\xb8, liett. Lietuvos ir Baltarusijos komunist\xc5\xb3 partija (bol\xc5\xa1evikai)) tai Liettuan ja Valko-Ven\xc3\xa4j\xc3\xa4n bol\xc5\xa1evikit oli Liettualais-valkoven\xc3\xa4l\xc3\xa4isess\xc3\xa4 sosialistisessa neuvostotasavallassa toiminut kommunistinen, marxilais-leninil\xc3\xa4inen puolue. Puolue syntyi helmikuussa 1919, kun Liettuan kommunistinen puolue ja Valko-Ven\xc3\xa4j\xc3\xa4n kommunistinen puolue yhdistettiin. Puolue hajosi marraskuussa 1920 Liettualais-valkoven\xc3\xa4l\xc3\xa4isen neuvostotasavallan hajottua. Hajoamisen j\xc3\xa4lkeen Liettuan ja Valko-Ven\xc3\xa4j\xc3\xa4n kommunistiset puolueet jatkoivat toimintaansa erill\xc3\xa4\xc3\xa4n toisistaan.'